## Pravilnik o očevidniku, izvješću o ulovu i dostavi podataka o gospodarskom ribolovu na moru

### NN 138/2005 (23.11.2005.), Pravilnik o očevidniku, izvješću o ulovu i dostavi podataka o gospodarskom ribolovu na moru

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2600**

Na temelju članka 57. stavka 5. Zakona o morskom
ribarstvu (»Narodne novine«, br. 74/94, 57/96, 46/97
– pročišćeni tekst i 48/05) ministar poljoprivrede, šumarstva i vodnoga gospodarstva
donosi

## PRAVILNIK

### O OČEVIDNIKU, IZVJEŠĆU O ULOVU I DOSTAVI PODATAKA O GOSPODARSKOM RIBOLOVU NA MORU

Članak 1.

Ovim Pravilnikom propisuje se oblik i sadržaj
očevidnika o gospodarskom ribolovu na moru (u daljnjem tekstu: očevidnik) i
izvješća o ulovu (u daljnjem tekstu: izvješće) koja moraju voditi pravne i
fizičke osobe koje obavljaju gospodarski ribolov na moru (u daljnjem tekstu:
ovlaštenici povlastice), te oblik, sadržaj i način dostavljanja ispunjenih
očevidnika i izvješća.

Članak 2.

Ovlaštenici povlastice obvezni su podatke o
gospodarskom ribolovu dostavljati područnoj jedinici Ministarstva
poljoprivrede, šumarstva i vodnoga gospodarstva (u tekstu koji slijedi:
područna jedinica) koja im je izdala povlasticu za obavljanje gospodarskog ribolova
na moru.

Članak 3.

Podaci iz očevidnika i izvješća koja dostavljaju
ovlaštenici povlastice koriste se u svrhu utvrđivanja racionalnog gospodarenja
ribama i drugim morskim organizmima te u svrhu znanstvenih istraživanja.

Članak 4.

(1) Ovlaštenici povlastice koji obavljaju
ribolov plovilima iznad 10 metara dužine preko svega obvezni su voditi
očevidnike, ovisno o vrsti alata i opremi kojom obavljaju gospodarski ribolov i
to:

1. očevidnik o gospodarskom ribolovu za kružne
mreže plivarice,

2. očevidnik o gospodarskom ribolovu za povlačne
mreže koće,

3. očevidnik o gospodarskom ribolovu za male
ribolovne alate i sakupljanje morskih organizama.

(2) Ovlaštenici povlastice koji obavljaju
ribolov plovilima ispod 10 metara dužine preko svega obvezni su voditi izvješće.

Članak 5.

Očevidnik o gospodarskom ribolovu za kružne
mreže plivarice obvezni su voditi ovlaštenici
povlastice koji obavljaju ribolov plovilima iznad 10 metara dužine preko svega
sa sljedećim ribolovnim alatima:

1. plivarica
tunolovka;

2. plivarica palamidara;

3. plivarica srdelara;

4. plivarica ciplarica;

5. plivarica iglicara;

6. plivarica oližnica.

Članak 6.

Očevidnik o gospodarskom ribolovu za povlačne
mreže koće obvezni su voditi ovlaštenici povlastice koji
obavljaju ribolov plovilima iznad 10 metara dužine preko svega sa sljedećim
ribolovnim alatima:

1. pridnena povlačna
mreža koća;

2. pelagijska koća;

3. obalna povlačna mreža koćica;

4. dredža rampon;

5. dredža kunjkara;

6. hidraulična dredža vongolara.

Članak 7.

Očevidnik o gospodarskom ribolovu za male
ribolovne alate i sakupljanje morskih organizama obvezni su voditi ovlaštenici
povlastice koji obavljaju ribolov plovilima iznad 10 metara dužine preko svega
sa sljedećim ribolovnim alatima:

1. obalne mreže potegače: srdelara,
girarica, migavica, šabakun, iglicara, oližnica, kogol i strašin;

2. jednostruke stajačice: oližnica,
gavunara, girara, vojga, menulara, bukvara, prostica, polandara, psara, jastogara, sklatara, rakovica i rumbara;

3. trostruke stajačice: poponica,
listarica, salpara i sipara;

4. vrše i ostali klopkasti
alati: vrše za ribe, vrše za sitne rakove, vrše za krupne rakove, kogol trata i kogol
gavunet;

5. udičarski alati: odmet, kančenica,
tunja samica, povlačni povraz (panula), povraz s
kukom za lov glavonožaca, stajaći parangal i plutajući parangal;

6. osti;

7. ludar, zagonica i fružata;

8. naprava za lov velikog morskog crva i račnjak;

9. alati za sakupljanje morskih organizama:
strugač (rašketa), grablje, kliješta, trgač, sjekira za otkidanje koralja.

Članak 8.

(1) Sadržaj očevidnika o gospodarskom ribolovu
za kružne mreže plivarice prikazan je na obrascu koji
je tiskan uz ovaj Pravilnik i čini njegov sastavni dio (Prilog 1).

(2) Sadržaj očevidnika o gospodarskom ribolovu
za povlačne mreže koće prikazan je na obrascu koji je
tiskan uz ovaj Pravilnik i čini njegov sastavni dio (Prilog 2).

(3) Sadržaj očevidnika o gospodarskom ribolovu
za male ribolovne alate i sakupljanje morskih organizama prikazan je na obrascu
koji je tiskan uz ovaj Pravilnik i čini njegov sastavni dio (Prilog 3).

(4) Sadržaj izvješća o ulovu prikazan je na
obrascu koji je tiskan uz ovaj Pravilnik i čini njegov sastavni dio (Prilog 4.)

Članak 9.

(1) Očevidnici i izvješća se vode kao knjiga
formata A4.

(2) Na naslovnoj stranici svake knjige otiskan
je naziv očevidnika i izvješća.

(3) Svaki očevidnik i izvješće popunjava se na
osnovi uputa za popunjavanje očevidnika i izvješća koji je sastavni dio svakog
očevidnika i izvješća.

Članak 10.

(1) Obveze ovlaštenika povlastice:

1. dnevno unositi podatke o količini ulova i
ribolovnom naporu u obrazac očevidnika i izvješća,

2. podaci u obrazac očevidnika moraju biti
uneseni prije iskrcaja ulova ribe i (ili) drugih
morskih organizama iz plovila,

3. podaci u obrazac izvješća moraju biti uneseni
najkasnije 24 sata od iskrcaja ulova ribe i (ili)
drugih morskih organizama iz plovila,

4. jednom mjesečno ispunjeni obrazac očevidnika
i izvješća dostaviti područnoj jedinici koja mu je izdala povlasticu,

5. podaci o količini ulova iz točke 1. ovoga
stavka smiju odstupati najviše do 10 % od stvarnog ulova.

(3) Obrazac očevidnika i izvješća se ispunjava u
dva primjerka tako da se originali obrazaca očevidnika i izvješća dostavljaju
područnoj jedinici koja je izdala povlasticu i dostavila očevidnik i izvješće,
a knjige i kopije obrazaca očevidnika i izvješća ovlaštenik povlastice zadržava
za osobnu evidenciju.

(4) Ovlaštenik povlastice mora uredno ispunjene
originale obrazaca očevidnika i izvješća iz stavka 1. ovoga članka dostaviti
područnoj jedinici najkasnije do 15. dana u tekućem mjesecu za prethodni
mjesec.

Članak 11.

(1) Podatke o gospodarskom ribolovu mora unositi
ovlaštenik povlastice osobno ako sam obavlja ribolov ili zapovjednik plovila
ili voditelj brodice koji za ovlaštenika povlastice obavlja ribolov.

(2) Osobe iz stavka 1. ovoga članka obvezne su u
očevidnik i izvješće unositi i dostavljati cjelovite i točne podatke o
gospodarskom ribolovu.

(3) Ako osobe iz stavka 1. ovoga članka u
očevidnik ne unose i ne dostavljaju cjelovite i točne podatke o gospodarskom
ribolovu sukladno odredbama ovoga Pravilnika smatra se da očevidnik i izvješće
nije vođen.

Članak 13.

Područne jedinice dužne su sve očevidnike i
izvješća s podacima o gospodarskom ribolovu, koji su u prethodnoj godini
obavljali ovlaštenici povlastica, dostaviti Ministarstvu poljoprivrede,
šumarstva i vodnoga gospodarstva do 1. srpnja tekuće godine.

Članak 14.

Očevidnike i izvješća iz članka 4. ovoga
Pravilnika ovlaštenici povlastica dužni su podignuti u područnim jedinicama.

Članak 15.

Danom stupanja na snagu ovoga Pravilnika
prestaje važiti Pravilnik o očevidniku i dostavi podataka o gospodarskom
ribolovu na moru (»Narodne novine«, br. 103/00 i
152/02).

Članak 16.

Ovaj Pravilnik stupa na snagu osmoga dana od dana
objave u »Narodnim novinama« a primjenjuje se od 1. siječnja 2006. godine.

Klasa: 011-02/05-01/62

Urbroj: 525-1-05-1

Zagreb, 15. studenoga 2005.

Ministar

**Petar Čobanković**, v. r.

PRILOG 1.

![](dodatni/355996.gif)
![](dodatni/355997.gif)

Očevidnik se ispunjava za svaki mjesec, a pravilno popunjen
očevidnik za prethodni mjesec šalje se tako da se originali istrgnu iz knjige i
šalju na adresu one područne jedinice koja je izdala povlasticu. Kopije
očevidnika ostaju u knjizi radi osobne evidencije ovlaštenika povlastice.
Ispunjeni originali se moraju poslati u područnu jedinicu do 15. dana u mjesecu
za prethodni mjesec.

Pozor: Iza kopije originala kao podloška se stavlja
priloženi karton jer su stranice samokopirajuće pa bi
se podaci prekopirali na sve očevidnike za ostale mjesece.

**UPUTSTVA ZA POPUNJAVANJE OČEVIDNIKA**

**Mjesec:** Upisuje
se velikim tiskanim slovima mjesec za koji se vodi očevidnik.

**Naziv ovlaštenika
povlastice**: Upisuje se tvrtka pravne ili ime i prezime fizičke osobe koja
je ovlaštenik povlastice.

**Broj povlastice:**
Upisuje se serijski broj povlastice.

**Ime ili reg. oznaka plovila**: Upisuje se ime i luka upisa broda
ili registarska oznaka za brodicu.

**Veličina plovila**:
Upisuje se veličina u GT (iz plovidbene dozvole za plovilo).

**Snaga porivnog stroja**:
Upisuje se ukupna snaga porivnog stroja plovila u kilovatima.

**Duljina plovila**:
Upisuje se duljina plovila u metrima.

Operativna luka: Upisuje se luka iz koje se isplovljava i
uplovljava.

**RIBOLOVNI NAPOR**

**Sat isplovljavanja iz
luke**: Upisuje se točno vrijeme isplovljavanja iz luke u satima od 00.00 –
24.00. Ako je tijekom dana bilo više isplovljavanja upisuju se sva vremena
isplovljavanja.

**Sat uplovljavanja u
luku**: Upisuje se točno vrijeme uplovljavanja u luku u satima od 00.00 – 24.00.
Ako je tijekom dana bilo više uplovljavanja upisuju se sva vremena
uplovljavanja.

**Ribolovni alat**:
Upisati broj (oznaku) ribolovnih alata navedenih ispod tablice ribolovnog
napora (npr. ako se lovi plivaricom
palamidarom – upisuje se broj 12; ako se lovi plivaricom oližnicom – upisuje se
broj 11 itd.).

**Duljina mreže**:
Upisati duljinu mreže u metrima.

**Visina mreže**:
Upisati visinu mreže u metrima.

**Veličina oka**:
Upisati veličinu oka u milimetrima.

**Broj ribara**:
Upisati broj ribara koji su obavljali ribolov.

**Ribolovna zona**:
Upisati oznaku ribolovne zone ili više zona ako se ribolov obavljao u više
ribolovnih zona u jednom danu. Ukoliko se ribolov obavljao u jednom danu samo u
jednoj zoni upisuje se oznaka samo te zone. Ribolovne zone su prikazane na
pripadajućoj karti (strana 2).

**Ukupan broj zapasa**:
Upisati ukupan broj obavljenih zapasa u toku dana.

**Vrijeme traganja za
ribom**: Podrazumijeva ukupan broj sati utrošenih na traganje i lovljenje
ribe do izvlačenja ulova na brod. Broj sati traženja ribe se počinje računati
ulaskom u ribolovno područje i početkom aktivnog traženja ribe. Kod obavljanja
ribolova sa ciljem očuvanja ulova živog (npr. za
daljnji tov ulovljene ribe-tune) kraj lovljenja se smatra pod potpunim
zatvaranjem mreže plivarice.

**ULOV**

U očevidnik se upisuju točni podaci o ulovljenim količinama
riba i drugih morskih organizama u kilogramima prema vrstama navedenim u
očevidniku. Ako neka od vrsta ulovljenih riba nije posebno navedena u
očevidniku ona se posebno upisuje u jednu od praznih rubrika, a na isti način
postupa se u slučaju koji se odnosi na druge morske organizme.

U slučaju izlaska na ribolovno područje i neostvarivanja
nikakvog ulova upisuju se samo podaci za ribolovni napor.

U slučaju neobavljanja ribolova odnos no neisplovljavanja
plovila iz luke u rubrike tablice RIBOLOVNI NAPOR trebOR treba upisači »u
luci«.

![](dodatni/355998.gif)
![](dodatni/355999.gif)

PRILOG 2.

![](dodatni/356000.gif)
![](dodatni/356001.gif)

Ova knjiga sadrži očevidnike za cijelu godinu (za 12
mjeseci).

Očevidnik se ispunjava za svaki mjesec posebno, a pravilno
popunjen očevidnik za prethodni mjesec šalje se tako da se originali istrgnu iz
knjige i šalju na adresu one područne jedinice koja je izdala povlasticu.
Kopije očevidnika ostaju u knjizi radi osobne evidencije ovlaštenika
povlastice. Ispunjeni originali se moraju poslati u područnu jedinicu do 15. dana
u mjesecu za prethodni mjesec.

*Pozor: Iza kopije originala kao podloška se stavlja
priloženi karton pošto su stranice samokopirajuće pa
bi se podaci prekopirali na sve očevidnike za ostale mjesece.*

UPUTSTVA ZA POPUNJAVANJE OČEVIDNIKA

**Mjesec:** Upisati velikim tiskanim slovima mjesec za
koji se vodi očevidnik.

**Naziv ovlaštenika povlastice:** Upisuje se tvrtka
pravne ili ime i prezime fizičke osobe koja je ovlaštenik povlastice.

**Broj povlastice:** Upisuje se serijski broj povlastice.

**Ime ili reg. oznaka plovila:** Upisuje
se ime i luka upisa broda ili registarska oznaka za brodicu.

**Veličina plovila:** Upisuje se veličina u GT (iz
plovidbene dozvole za plovilo).

**Snaga porivnog stroja:** Upisuje se ukupna snaga
porivnog stroja plovila u kilovatima.

**Duljina plovila:** Upisuje se duljina plovila u
metrima.

**Operativna luka:** Upisuje se luka iz koje se isplovljava i
uplovljava.

**RIBOLOVNI NAPOR**

**Sat isplovljavanja plovila iz luke:** Upisati točno
vrijeme isplovljavanja iz luke u satima od 00.00 – 24.00 sati. Ako je tijekom
dana bilo više isplovljavanja upisuju se sva vremena isplovljavanja.

**Sat uplovljavanja plovila u luku:** Upisuje se točno
vrijeme uplovljavanja u luku u satima od 00.00 – 24.00 sati. Ako je tijekom
dana bilo više uplovljavanja upisuju se sva vremena uplovljavanja.

**Ribolovni alat:** Upisati broj (oznaku) ribolovnih
alata navedenih ispod tablice ribolovnog napora (npr.
ako se lovi pridnenom povlačnom mrežom koćom – upisuje se broj 1; ako se lovi obalnom povlačnom
mrežom koćicom - tartanom
upisuje se broj 3 itd.).

**Duljina mreže:** Upisati duljinu mreže u metrima.

**Veličina oka u saki:** Upisati
veličinu oka u saki, u milimetrima.

**Opseg otvora usta mreže:** Upisati opseg otvora usta
mreže u metrima.

**Ukupni broj obavljenih potega:** Upisati ukupan broj
povlačenja mreže.

**Broj ribara:** Upisati broj ribara koji su obavljali
ribolov.

**Ribolovna zona:** Upisati oznaku ribolovne zone ili
više zona ako se ribolov obavljao u više ribolovnih zona u jednom danu. Ukoliko
se ribolov obavljao u jednom danu samo u jednoj zoni upisuje se oznaka samo te
zone. Ribolovne zone su prikazane na pripadajućoj karti (strana 2.).

**Ukupan broj sati povlačenja mreže:** Upisuje se
efektivno (stvarno) vrijeme obavljanja ribolova povlačnom mrežom, odnosno
upisuje se vrijeme od početka povlačenja mreže po morskom dnu pa do završetka
povlačenja.

Ukoliko se mreža povlačila više puta tijekom jednog
ribolovnog dana onda se upisuje ukupan broj sati povlačenja mreže za taj dan.

**ULOV**

U očevidnik se upisuju točni podaci o ulovljenim količinama
riba i drugih morskih organizama u kilogramima prema vrstama navedenim u
očevidniku. Ako neka od vrsta ulovljenih riba nije posebno navedena u
očevidniku ona se posebno upisuje u jednu od praznih rubrika, a na isti način
postupa se u slučaju koji se odnosi na glavonošce, rakove i školjkaše.

U slučaju izlaska na ribolovno područje i neostvarivanja
nikakvog ulova upisuju se samo podaci za ribolovni napor.

U slučaju neobavljanja
ribolova odnosno neisplovljavanja plovila iz luke u
rubrike tablice RIBOLOVNI NAPOR treba upisati riječi »u luci«.

![](dodatni/356002.gif)
![](dodatni/356003.gif)

PRILOG 3.

![](dodatni/356004.gif)
![](dodatni/356005.gif)

Ova knjiga sadrži očevidnike za cijelu godinu (za 12
mjeseci).

Očevidnik se ispunjava za svaki mjesec, a pravilno popunjen
očevidnik za prethodni mjesec šalje se tako da se originali istrgnu iz knjige i
šalju na adresu one Područne jedinice koja je izdala povlasticu. Kopije
očevidnika ostaju u knjizi radi osobne evidencije. Ispunjeni originali se
moraju poslati u Područnu jedinicu do 15. dana u mjesecu za prethodni mjesec.

*Pozor: Iza kopije originala kao podloška stavlja se
priloženi karton jer su stranice samokopirajuće pa bi
se podaci prekopirali na sve očevidnike za ostale mjesece.*

UPUTSTVA ZA POPUNJAVANJE OČEVIDNIKA

**Mjesec:** Upisuje se velikim tiskanim slovima ime
mjeseca za koji se vodi očevidnik.

**Naziv ovlaštenika povlastice:** Upisuje se tvrtka
pravne ili ime i prezime fizičke osobe koja je ovlaštenik povlastice.

**Broj povlastice:** Upisuje se serijski broj povlastice.

**Ime ili reg. oznaka plovila:**
Upisuje se ime i luka upisa broda ili registarska oznaka za brodicu.

**Veličina plovila:** Upisuje se veličina u GT (iz
plovidbene dozvole za plovilo).

**Snaga porivnog stroja (Kw):** Upisuje se ukupna snaga
porivnog stroja plovila u kilovatima.

**Duljina plovila:** Upisuje se duljina plovila u
metrima.

**Operativna luka:** Upisuje se luka iz koje se
isplovljava i uplovljava.

**RIBOLOVNI NAPOR**

**Sat isplovljavanja plovila iz luke:** Upisuje se točno
vrijeme isplovljavanja iz luke u satima od 00.00 – 24.00 sati. Ako je tijekom
dana bilo više isplovljavanja upisuju se sva vremena isplovljavanja.

**Sat uplovljavanja plovila u luku:** Upisuje se točno
vrijeme uplovljavanja u luku u satima od 0ma od 00.00 – 24.00 sati. Ako je tijekom
dana bilo više uplovljavanjau se sva vremena uplovljavanja.

**Ribolovne zone:** Upisati oznaku ribolovne zone ili
više zona ako se ribolov obavljao u više ribolovnih zona u jednom danu. Ukoliko
se ribolov obavljao u jednom danu samo u jednoj zoni upisuje se oznaka samo te
zone. Ribolovne zone su prikazane na pripadajućoj karti (strana 2).

**Mreže potegače**

**Vrsta:** Upisuje se broj (oznaka) mreže ili mreža
potegača koje su korištene tog ribolovnog dana (npr.
za srdelaru upisuje se oznaka 1A, za migavicu upisuje se oznaka 1C itd.).

**Duljina mreže:** Upisati duljinu mreže u metrima.

**Visina mreže:** Upisati visinu mreže u metrima.

**Veličinu oka:** Upisati veličinu oka u milimetrima.

**Sati u moru:** Potrebno je upisati koliko je sati mreža
bila u moru.

**Broj ribara:** Upisati broj ribara koji su obavljali
ribolov.

**Jednostruke stajaćice**

**Vrsta:** Upisuje se broj (oznaka) mreže ili mreža koje
su korištene tog ribolovnog dana (npr. za oližnicu upisuje se oznaka 2A, za gavunaru upisuje se
oznaka 2B itd.).

**Duljina mreže:** Upisati duljinu mreže u metrima.

**Visina mreže:** Upisati visinu mreže u metrima.

**Veličina oka:** Upisati veličinu otvora oka u
milimetrima.

**Sati u moru:** Potrebno je upisati koliko je sati mreža
bila u moru.

**Broj ribara:** Upisati broj ribara koji su obavljali
ribolov.

Trostruke mreže stajaćice

**Vrsta:** Upisuje se broj (oznaka) mreže ili mreža koje
su korištene tog ribolovnog dana (npr. za poponicu upisuje se oznaka 3A, za listaricu
upisuje se oznaka 3B itd.).

**Duljina mreže:** Upisati duljinu mreže u metrima.

**Visina mreže:** Upisati visinu mreže u metrima.

**Veličina oka:** Upisati veličinu otvora oka u
milimetrima.

**Sati u moru:** Potrebno je upisati koliko je sati mreža
bila u moru.

**Broj ribara:** Upisati broj ribara koji su obavljali
ribolov.

**Vrše i ostali klopkasti alati:**

**Vrsta:** Upisuje se broj (oznaka) vrše ili vrša odnosno
ostalih klopkastih alata koji su korišteni tog
ribolovnog dana (npr. ukoliko se koristi vrša za
sitne rakove upisuje se oznaka 4B, a vrše za ribu upisuje se oznaka 4A itd.).

U rubriku Broj vrša upisuje se ukupan broj vrša korištenih
za pojedinu vrstu vrša ili ostalih klopkastih alata.

**Broj vrša:** Upisati ukupan broj vrša koje su korištene
tog dana.

**Sati u moru:** Potrebno je upisati koliko su sati vrše
ili klopkasti alati bili u moru.

**Za udičarske alate:**

**Vrsta:** Upisuje se broj (oznaka) vrste ili više vrsta
udičarskih alata koji su korišteni tog dana (npr. za kančenicu upisuje se oznaka 5B, za stajaći parangal upisuje
se oznaka 5F itd.).

**Broj udica:** Upisuje se ukupan broj udica koje su
korištene tog dana po pojedinom udičarskom alatu (npr.
uz oznaku 5B broj 1,2,3,4….
10, uz oznaku 5F broj 100, 500,…ili 5000).

**Sati u moru:** Potrebno je upisati koliko su sati
udičarski alati bili u moru.

**Osti**

**Broj ostiju:** Upisuje se ukupan broj ostiju koje su
korištene tog dana.

**Vrijeme ribarenja:** Upisuje se vrijeme provedeno u ribolovu.

**Za ludar, zagonicu
i fružatu:** Upisuje se broj (oznaka) vrste ili
više vrsta alata koji su korišteni tog dana (npr. za ludar upisuje se oznaka 7A, za fružatu
upisuje se oznaka 7C).

**Za napravu za lov velikog morskog crva i račnjak:** Upisuje se broj (oznaka) vrste ili više vrsta
alata koji su korišteni tog dana (npr. za račnjak upisuje se oznaka 8B).

**Za alate za sakupljanje morskih organizama:** Upisuje
se broj (oznaka) vrste ili više vrsta alata koji su korišteni tog dana (npr. za Grablje upisuje se oznaka 9B, za Trgač 9D).

**ULOV**

U očevidnik se upisuju točni podaci o ulovljenim i
sakupljenim količinama riba i drugih morskih organizama u kilogramima prema
vrstama navedenim u očevidniku, osim kod spužava i ježeva gdje se podaci o
sakupljenim količinama upisuju u komadima. Ako neka od vrsta ulovljenih i
sakupljenih riba i drugih morskih organizama nije posebno navedena u očevidniku
ona se posebno upisuje u jednu od praznih rubrika, a na isti način postupa se u
slučaju koji se odnosi na glavonošce, rakove i školjkaše. Upisani podaci o
ulovu i sakupljenim količinama smiju odstupati najviše do 10% od stvarnog
ulova.

U slučaju izlaska na ribolovno područje i neostvarivanja
nikakvog ulova upisuju se samo podaci za ribolovni napor.

Ukoliko se u toku jednog dana koristi više od jednog
ribolovnog alata tada se ulov glavnim alatom (na primjer mrežom stajaćicom i sl.) upisuje u tablicu ulov a ulov s ostalim alatima (npr. osti, udičarski alati i sl.)
upisuje se u dio tablice s podnaslovom ulov ostalim ribolovnim alatima.

![](dodatni/356006.gif)
![](dodatni/356007.gif)

PRILOG 4.

![](dodatni/356008.gif)
![](dodatni/356009.gif)

Ova knjiga sadrži izvješća o ulovu za cijelu godinu (za 12
mjeseci).

Izvješće o ulovu se ispunjava za svaki mjesec, a pravilno
popunjeno izvješće za prethodni mjesec šalje se tako da se originali istrgnu iz
knjige i šalju na adresu one područne jedinice koja je izdala povlasticu.
Kopije izvješća o ulovu ostaju u knjizi radi osobne evidencije imatelja
povlastice. Ispunjeni originali se moraju poslati u područnu jedinicu do 15. u
mjesecu za predhodni mjesec.

*Pozor: Iza kopije originala kao podloška se stavlja
priloženi karton pošto su stranice samokopirajuće pa
bi se podaci prekopirali na sve očevidnike za ostale mjesece.*

****UPUTSTVA ZA POPUNJAVANJE OČEVIDNIKA****

ass=MsoNormal align=center style='text-align:center'>

**Mjesec:** Upisuje se velikim tiskanim slovima mjesec za
koji se vodi očevidnik

**Naziv imatelja povlastice:** Upisuje se tvrtka pravne
ili ime i prezime fizičke osobe koja je imatelj povlastice

**Broj povlastice:** Upisuje se serijski broj povlastice.

**Ime ili reg. oznaka plovila:** Upisuje
se ime i luka upisa broda ili registarska oznaka za brodicu

**Veličina plovila:** Upisuje se veličina u GT (iz
plovidbene dozvole za plovilo)

**Snaga porivnog stroja:** Upisuje se ukupna snaga
porivnog stroja plovila u kilovatima (kW)

**Duljina plovila:** Upisuje se duljina plovila u metrima

**Operativna luka:** Upisuje se luka iz koje se
isplovljava i uplovljava.

**RIBOLOVNI NAPOR**

**Sat isplovljavanja iz luke:** Upisuje se točno vrijeme
isplovljavanja iz luke u satima od 00.00 – 24.00. Ako je tijekom dana bilo više
isplovljavanja upisuju se sva vremena isplovljavanja.

**Sat uplovljavanja u luku:** Upisuje se točno vrijeme
uplovljavanja u luku u satima od 00.00 – 24.00. Ako je tijekom dana bilo više
uplovljavanja upisuju se sva vremena uplovljavanja.

**Ribolovni alat:** Upisati broj (oznaku) ribolovnih
alata kojima se obavljao ribolov. Oznake (šifre) ribolovnog alata dane su u
tablici 1. na kraju ovoga uputstva.

**Duljina mreže, broj udica ili vrša:** Upisati duljinu
mreže u metrima ili broj udica ili vrša ovisno o alatu kojima se obavljao
ribolov.

**Broj ribara:** Upisati broj ribara koji su obavljali
ribolov.

**Ribolovna zona:** Upisati oznaku ribolovne zone ili
više zona ako se ribolov obavljao u više ribolovnih zona u jednom danu.Ukoliko
se ribolov obavljao u jednom danu samo u jednoj zoni upisuje se oznaka samo te
zone. Ribolovne zone su prikazane na pripadajućoj karti (strana 2).

**ULOV**

U očevidnik se upisuju
točni podaci o ulovljenim količinama riba i drugih morskih organizama u kilogramima
prema ulovljenim vrstama. Nazivi riba i drugih morskih organizama upisuju se u
prazne kučice u tablici ULOV. U slučaju izlaska na ribolovno područje i
neostvarivanja nikakvog ulova upisuju se samo podaci za ribolovni napor.

U slučaju neobavljanja ribolova odnosno neisplovljavanja
plovila iz luke u rubrike tablice RIBOLOVNI NAPOR treba upisati riječi »u
luci«.

*Tablica 1.* OZNAKE (ŠIFRE) RIBOLOVNIH ALATA

|  |  |
| --- | --- |
| OZNAKA (ŠIFRA) | RIBOLOVNI ALAT |
|  | **POVLAČNE MREŽE** |
| 1 | PRIDNENA POVLAČNA MREŽA - KOĆA |
| 2 | PELAGIJSKA POVLAČNA MREŽA - KOĆA |
| 3 | OBALNA POVLAČNA MREŽA - KOĆICA |
| 4 | DREDŽA KUNJKARA |
| 5 | DREDŽA RAMPON |
|  | **RIBOLOVNI STROJEVI** |
| 6 | HIDRAULIČNA DREDŽA - VONGOLARA |
|  | **OKRUŽUJUĆE MREŽE PLIVARICE** |
| 7 | PLIVARICA ZA MALU PLAVU RIBU |
| 8 | PLIVARICA ZA VELIKU PLAVU RIBU |
| 9 | PLIVARICA ZA CIPLE - CIPLARICA |
| 10 | PLIVARICA ZA IGLICE - IGLIČARA |
| 11 | PLIVARICA ZA GAVUNE OLIGE - OLIŽNICA |
| 12 | PLIVARICA PALAMIDARA |
|  | **OBALNE MREŽE POTEGAČE** |
| 13 | LJETNA TRATA - SRDELARA |
| 14 | ZIMSKA TRATA GIRARICA |
| 15 | MIGAVICA |
| 16 | IGLIČARA |
| 17 | ŠABAKUN |
| 18 | OLIŽNICA |
| 19 | KOGOL |
| 20 | STRAŠIN |
|  | **JEDNOSTRUKE STAJAČICE** |
| 21 | OLIŽNICA |
| 22 | GAVUNARA |
| 23 | GIRARA |
| 24 | VOJGA |
| 25 | MENULARA |
| 26 | BUKVARA |
| 27 | RUMBARA |
| 28 | PROSTICA |
| 29 | POLANDARA |
| 30 | PSARA |
| 31 | JASTOGARA |
| 32 | SKLATARA |
| 33 | RAKOVICA |
|  | **TROSTRUKE STAJAČICE** |
| 34 | SALPARA |
| 35 | POPONICA |
| 36 | LISTARICA |
| 37 | SIPARA |
|  | **KLOPKASTI ALATI** |
| 38 | VRŠA ZA LOV RIBE |
| 39 | VRŠA ZA LOV KRUPNIH RAKOVA |
| 40 | VRŠA ZA LOV ŠKAMPA I DRUGIH SITNIH RAKOVA |
| 41 | STAJAĆI KOGOL TRATA |
| 42 |idth=302 valign=top style='width:226.55pt;border-top:none;border-left:
none;border-bottom:solid black 1.0pt;border-right:solid black 1.0pt;
mso-border-top-alt:solid black .5pt;mso-border-left-alt:solid black .5pt;
mso-border-alt:solid black .5pt;padding:2.85pt 2.85pt 2.85pt 2.85pt;
height:3.05pt'>

KOGOL
GAVUNET

|  | **UDIČARSKI RIBOLOVNI ALATI** |
| 43 | ODMET |
| 44 | KANČENICA |
| 45 | POVLAČNI POVRAZ – PANULA |
| 46 | PLIVAJUĆI POVRAZ- TUNJA SAMICA |
| 47 | POVRAZ S KUKOM ZA LOV GLAVONOŽACA |
| 48 | STAJAĆI PARANGAL |
| 49 | PLUTAJUĆI PARANGAL |
|  | **PROBODNI RIBOLOVNI ALATI** |
| 50 | OSTI |
|  | **LUDAR, ZAGONICA I FRUŽATA** |
| 51 | LUDAR |
| 52 | ZAGONICA |
| 53 | FRUŽATA |
|  | **ALATI ZA SAKUPLJANJE MORSKIH ORGANIZAMA** |
| 54 | SJEKIRA ZA OTKIDANJE KORALJA |
| 55 | STRUGAČ ZA SAKUPLJANJE ŠKOLJAKA |
| 56 | GRABLJE |
| 57 | KLIJEŠTA |
| 58 | TRGAČ |
|  | **NAPRAVE ZA LOV VELIKOG CRVA I RAKOVICE** |
| 59 | NAPRAVA ZA LOV VELIKOG CRVA |
| 60 | NAPRAVA ZA LOV RAKOVICA - RAČNJAK |

![](dodatni/356010.gif)

Pravilnik, NN 138/2005-2600